[{"text_idx": "#000006", "text": "Mae ei phenderfyniad i lansio\u2019i gyrfa a\u0302 phrentisiaeth yng Nghymru yn hytrach na gradd brifysgol yn talu ar ei ganfed i Fwslim ifanc sydd eisoes wedi ennill gwobrau."}, {"text_idx": "#000011", "text": "Mae wedi cyfrannu at ddatblygu strategaethau recriwtio a derbyn y Senedd, mae\u2019n cydgadeirio\u2019r rhwydwaith cydraddoldeb yn y gweithle ac mae\u2019n mynd ati gydag angerdd i gynrychioli\u2019r gymuned o bobl dduon ac Asiaidd a lleiafrifoedd ethnig."}, {"text_idx": "#000012", "text": "Fe gyfrannodd at sefydlu Senedd Ieuenctid Cymru, gan helpu yn y broses o ddewis 60 o aelodau o blith y 450 o ymgeiswyr. Yn ogystal, dewiswyd hi i ymuno a\u0302 phenaethiaid gwasanaethau mewn grw\u0302p ffocws a ffurfiwyd i benodi cyfarwyddwr cyfathrebu newydd i\u2019r Senedd."}, {"text_idx": "#000013", "text": "\u201cFe wnaeth hyn fy ngrymuso a\u2019m hysgogi gan fy mod ynghanol pobl sydd mewn swyddi y gallwn i, efallai, eu gwneud rhyw ddiwrnod,\u201d medda Mahima. \u201cYn dilyn fy lleoliadau gwaith mewn gwahanol adrannau, roeddwn yn ddigon hyderus i ymgeisio am swydd barhaol.\u201d"}, {"text_idx": "#000015", "text": "Wrth feddwl am ei diwrnod cyntaf fel prentis yn Senedd Cymru, roedd Mahima\u2019n cyfaddef ei bod yn nerfus."}, {"text_idx": "#000016", "text": "\u201cRoeddwn i\u2019n poeni na fyddwn i\u2019n teimlo \u2019mod i\u2019n perthyn yma ac y byddai pobl yn edrych i lawr arna i am fy mod yn Fwslim ifanc sy\u2019n gwisgo hijab,\u201d meddai. \u201cDoedd dim angen i mi boeni oherwydd mae pawb yn y Senedd wedi bod yn gefnogol iawn ac yn wych."}, {"text_idx": "#000017", "text": "\u201cErs y diwrnod cyntaf, rwy wedi cael croeso mawr ac rwy\u2019n gobeithio aros yma i gael bod yn esiampl i ferched ifanc Mwslimaidd eraill. Rwy yma i gynrychioli\u2019r mwyafrif, nid y lleiafrif, ac rwy mor falch mod i wedi setlo mewn gweithle lle nad ydw i wedi profi rhagfarn na chamwahaniaethu."}, {"text_idx": "#000023", "text": "\u201cMae fy ffydd gref wedi bod o help mawr i hybu fy hyder wrth weithio yn y Senedd. Mae Islam yn dysgu llawer i chi, er enghraifft, os ydych chi\u2019n credu ynoch chi\u2019ch hunan gall unrhyw beth ddigwydd.\u201d"}, {"text_idx": "#000024", "text": "Diolchodd i\u2019w mam am ei hannog i ymgeisio am y brentisiaeth a\u2019i rheolwr hyfforddiant yn y JGR Group, Lydia Harris, am ei chefnogaeth, gan ddweud: \u201cByddaf yn fythol ddiolchgar am gael pobl mor anhygoel yn rhan o fy nhaith.\u201d"}, {"text_idx": "#000025", "text": "Dywedodd Humie Webbe, arweinydd strategol cydraddoldeb ac amrywiaeth gyda Ffederasiwn Hyffordiant Cenedlaethol Cymru: \u2018Mae Mahima yn llysgennad gwych dros brentisiaethau ac mae ei chariad at ddysgu yn disgleirio trwy ei stori."}, {"text_idx": "#000026", "text": "\u201cMae\u2019n wych clywed bod Mahima\u2019n awyddus i ddefnyddio\u2019i phrofiad i helpu merched ifanc sydd heb lawer o hunanhyder a\u2019r gobaith yw y bydd ei stori\u2019n ysbrydoli pobl eraill o gefndir BAME i ystyried prentisiaethau.\u201d"}, {"text_idx": "#000028", "text": "\u201cMae Mahima\u2019n batrwm ar gyfer prentisiaid ym mhob man, yn enwedig rai o gefndiroedd BAME. Mae\u2019n siw\u0302r o fynd yn bell a defnyddio\u2019i phrofiadau a\u2019i hymroddiad i annog eraill i wneud yr un peth.\u201d"}]